Държавен вестник, бр. 72, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  72
3. Изискванията относно представителите и 
персонала, посочени в алинея 2 на този член, 
могат по избор на назначената авиокомпания 
да бъдат изпълнени чрез собствения є персонал 
от всякаква националност или чрез използва­
не на услугите на всяка друга авиокомпания, 
организация или фирма на територията на 
другата договаряща страна и упълномощени 
да извършват такива услуги на територията 
на тази друга договаряща страна.
4. Назначената(ите) авиокомпания(и) на 
всяка договаряща страна има право пряко 
или, по своя преценка, чрез представители 
да участва в продажбата и маркетинга на 
въздушните превози и неговите помощни 
продукти и средства на територията на другата 
договаряща страна. За тази цел назначена­
та авиокомпания има правото да използва 
собствените си превозни документи. Назна­
чената авиокомпания на всяка договаряща 
страна има право да продава и всяко лице е 
свободно да закупи такъв въздушен превоз 
и неговите помощни продукти и средства в 
местна валута или в друга свободно конвер­
тируема валута. 
5. Назначената(ите) авиокомпания(и) на 
едната договаряща страна има правото да 
заплаща(т) местните разходи на територията 
на другата договаряща страна в местна валу­
та или при условие че това е в съответствие 
с местните валутни разпоредби, във всяка 
свободно конвертируема валута.
6. Всички посочени по-горе дейности се 
извършват в съответствие с приложимите 
закони и разпоредби в сила на територията 
на другата договаряща страна.
Член 14 – Трансфер на приходи
1. Всяка договаряща страна предоставя на 
назначената авиокомпания на другата догова­
ряща страна правото да обменя и прехвърля 
без ограничение допълнителните приходи след 
приспадане на местните разходи (включител­
но натрупаните лихви по банкови депозити, 
чакащи трансфер) на територията на първата 
договаряща страна, получени от продажбата 
на въздухоплавателни услуги и/или допъл­
нителни услуги. Обмяната и прехвърлянето 
се извършват в съответствие с правилата и 
разпоредбите на тази договаряща страна по 
отношение на контрола на обмяната на валута 
и не подлежат на никакви такси, освен тези, 
които обикновено се вземат от банките за 
извършване на такава обмяна и прехвърляне. 
Такава обмяна и прехвърляне се извършват 
на основата на официалния обменен курс, 
приложим на датата, на която се прави прех­
върлянето, или когато няма официален курс, 
такава обмяна и прехвърляне се извършват 
въз основа на преобладаващите чуждестранни 
валутни курсове на пазара, приложими за 
тези транзакции на датата, на която се прави 
прехвърлянето.
2. Ако договаряща страна налага ограниче­
ния върху прехвърлянето на допълнителните 
приходи след приспадане на разходите на 
назначените авиокомпании на другата догова­
ряща страна, последната има право да нало­
жи реципрочни ограничения на назначените 
авиокомпании на първата договаряща страна.
3. В случай че съществува специално спо­
разумение между договарящите страни за 
избягване на двойното данъчно облагане, или 
в случай, когато има специално споразумение, 
уреждащо прехвърлянето на средства между 
двете договарящи страни, такова споразуме­
ние има превес.
Член 15 – Одобряване на разписания
1. Назначената авиокомпания(и) на всяка 
договаряща страна представя предвиденото 
разписание на полетите си за одобрение 
на въздухоплавателните органи на другата 
договаряща страна най-малко 30 дни преди 
започване на експлоатацията на договорената 
линия. Същата процедура се прилага и за 
всяка промяна в разписанията.
2. За допълнителни полети, които назна­
чена авиокомпания на едната договаряща 
страна желае да извършва по договорените 
линии извън одобреното разписание, тази 
авиокомпания следва да поиска предварително 
разрешение от въздухоплавателните власти на 
другата договаряща страна. Такива заявления 
се подават най-малко 2 работни дни преди 
изпълнението на такива полети.
Член 16 – Ценообразуване
1. При спазване на законите и правила­
та, приложими в двете договарящи страни, 
назначената авиокомпания(и) на едната до­
говаряща страна свободно определя таксите 
и тарифите за превоз между териториите на 
договарящите страни или за превоз между 
територията на другата договаряща страна 
и територията на трета държава. Таксите 
или тарифите могат да останат в сила, освен 
ако впоследствие бъдат отхвърлени съгласно 
алинеи 3 или 4 по-долу.
2. Въздухоплавателните власти на всяка 
договаряща страна могат по всяко време да 
изискат уведомяване за въздухоплавателните 
тарифи, прилагани от тяхна собствена назна­
чена авиокомпания. Никоя от договарящите 
страни не следва да изисква уведомяване за 
въздухоплавателните тарифи, прилагани от 
назначената(ите) авиокомпания(и) на другата 
договаряща страна. 
3. Въздухоплавателните власти на всяка 
договаряща страна могат едностранно да от­
хвърлят тарифата или таксата, начислявана